OpenLLM-France/wikimedia huggingface dataset:
# Kaero

Kaero, (القاهرة āl-Qāhirah en arabeg) eo kêr-benn Ejipt. Tremen 16 milion a dud zo o chom en tolpad-kêrioù (2006), ar pezh a ra da Gaero bezañ ar gêr vrasañ en Afrika hag an hini vrasañ ivez er Reter nesañ.
War lez ar stêr Nil emañ. Nepell alese, er c’hornôg e kaver Gizah pe Gizeh, gant hec’h aspadennoù eus henamzer Ejipt, evel ar piramidennoù.
E-kreiz ar VII$^{vet}$ kantved e voe savet Kaero gant Amr Ibn al-As, dindan an anv Al-Fustat (فسطاط) en amzer-hont.
Kaero a oa ar gêr nemeti en Afrika ma kaver ur metro; savet ez eus bet unan en Aljer.

## Liammoù diavaez

a vo kavet e Wikimedia Commons.
# Kaerell Sibiria

Kaerell Sibiria :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Genad : | Mustela |
| Anv skiantel ||
| Mustela sibirica Pallas, 1773 ||
| D'ar vevoniezh e tenn ar pennad-mañ. ||
Kaerell Sibiria (Mustela sibirica) zo ur bronneg a vev en Azia.
# Kaerell Patagonia

Kaerell Patagonia :
| Diouer a roadoù (DD) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Genad : | Lyncodon |
| Anv skiantel ||
| Lyncodon patagonicus (Blainville, 1842) ||
| D'ar vevoniezh e tenn ar pennad-mañ. ||
Kaerell Patagonia (Lyncodon patagonicus) zo ur bronneg a vev en Arc'hantina ha Chile. Ar spesad nemetañ eo er genad Lyncodon.
# Kaerell hirlostek

Kaerell hirlostek :
| Kudenn ebet (LR/lc) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Iskerentiad : | Mustelinae |
| Genad : | Mustela |
| Anv skiantel ||
| Mustela frenata Lichtenstein, 1831 ||
| D'ar vevoniezh e tenn ar pennad-mañ. ||
Ar gaerell hirlostek (Mustela frenata) eo ar spesad boutinañ e-touez ar mustelideged en Amerika. Bevañ a ra e lec'hioù digor, e-kichen an dour, eus Kanada betek norzh Amerika ar Su.
Heñvel eo ouzh ar gaerell dre he feson, hir eo he c'horf, berr he favioù ha hir he lost. Muzuliañ a ra ar pared etre 33 ha 45 cm ha pouezañ a reont 450 g. Gell eo o blevenn, melen o c'hof hag er rannvroioù erc'hek ez eont da wenn e-pad ar goañv. Du e chom penn o lost.
Evel an holl gaerelled e tebront krignerien dreist-holl. O c'horf hir a ro tro dezho da heuliañ o freizhoù e-barzh o douarenn. Anevaled-noz int met o gwelout a c'heller diouzh an deiz a-wechoù. Bevañ a reont en o-unan en diavaez eus koulz ar parañ.

## Liammoù diavaez

* Ar gaerell hirlostek war Animal Diversity Web
# Kaerell roudennek

Kaerell roudennek :
| M. strigidorsa Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Iskerentiad : | Mustelinae |
| Genad : | Mustela |
| Anv skiantel ||
| Mustela strigidorsa Gray, 1853 ||
| D'ar vevoniezh e tenn ar pennad-mañ. ||
Ar gaerell roudennek (Mustela strigidorsa) a zo ur bronneg hag a vev en Azia (reter Nepal, biz India, Tibet, su Sina, Viet-Nam ha Laos) etre 1 000 m ha 2 500 m.

## Doareoù pennañ

Disheñvel eo diouzh spesadoù all ar genad Mustela gant he roudenn arc'hant a red eus he fenn betek penn he lost hag ur roudenn velen war he c'hof. Gell eo he blevenn, un tamm sklaeroc'h war he fenn a-wechoù.
Noazh eo tu-dindan he favioù ha berr ha blevek eo he lost. Ar gaerell roudennek a vuzuilh war-dro 285 mm gant ul lost 152 mm.

## Liammoù diavaez

* Kaerell roudennek
# Kichez

Kichez zo tartez sall gwarniset gant un aozad dienn ha vioù baset a vez lakaet alies gantañ un dra all pe meur a hini : legumaj, kig, pesked, keuz, etc. Dont a reont eus Kreizeuropa an amzerioù modern, met koshoc'h ha ledanoc'h e vefe o orinoù, eus Europa a-bezh hag ar Grennamzer.
Ur gichenn pe ur gichezenn a vez graet eus an dartezenn-se. Peogwir e vez kavet mat ar c'hichez gand kalz tud, ha peogwir int aes a-walc'h d'ober, da zougen, da dommañ ha da zebriñ e vezont kavet er bed a-bezh bremañ, gant a bep seurt aozennoù.

## Gerdarzh hag orin ar c'hichez, betek bremañ

Ar ger a zeu eus an alamaneg küche hag a dalv "tartez, gwastilli", marteze dre ar yiddish. Ar ger quiche zo testeniet e loreneg e 1605, e galleg e 1805 hag e saozneg e 1925.
Kozh-tre eo ar c'hichez e gwirionez peogwir e veze fardet tartez sall er Grennamzer : testeniet eo da skouer ober gant dienn ha vioù er pastezerezh abaoe an XIII$^{vet}$ kantved en Italia hag ar XIV$^{vet}$ kantved e Bro-Saoz. En Kreizeuropa a-bezh, er broioù alamanek dreist-holl, e kaver kichez a bep seurt adalek an amzerioù modern : meneg zo eus kichez servijet war daol Charlez III, dug Loren, e 1586, hag ivez e kontoù ospital Sant-Juluan Nancy e miz Meurzh 1605 ; ar speckkuchen e Hessen (gwastell gant kig-sall ha toaz segal, a-wechoù gant pour pe ognon), testeniet e 1653 e Weimar ; hitzblotz e Bavaria gant dienn ha toaz-bara segal, etc. Menegomp ivez specktorte e Saarbrücken gant kig sec'h a zo rekipeoù eus 1731 ha 1799 ; er memes familh emañ die Lothringer specktorte da lavaret eo kichez giz Loren hollvrudet. Doareoù sukret zo ivez eus ar specktorte, da skouer e Braunschweig e Saks-Izel, gant speck, perisilh, rezin Korintez ha sukr.
Ret e voe gortoz ar bloavezhioù 1890 avat evit ma vefe brudet ar c'hichez er c'hazetennoù parizian. Krog e oa ar boaz da lakaat traoù ouzhpenn en aozad : lard, ognon... Diouzh ar c'hiz e teujont da vezañ e Stadoù-Unanet Amerika hag e Breizh-Veur goude an Eil Brezel-bed. Bremañ e klot ar c'hichez ouzh holl begoù ar bed : e Japan kichez toun ha pinochez poazhet er baelon, pe kichez kaol, laezh soja ha fav, e Sina kichez skilbebr, skiitake ha mozzarella, etc.

## Perzhioù ar c'hichez

Gant toaz bresk e reer peurliesañ, a-wechoù toaz feilhennet. An aozad zo graet gant dienn ha vioù, ha holen a-wechoù. Gant bier pe laezh plant e c'haller ober e-lec'h dienn.
Poazhet e vezont er forn, ha debret tomm, a-wechoù yen. En Europa e vezont debret evel meuz pennañ, da skouer gant saladenn c'hlas, pe evel digor-pred.
Energetek eo ar c'hichez : 292 kcal evit 100 g, puilh enno al lipid hag an natriom. Degas a reont 60% eus an degasadenn bemdeziek erbedet (DPE).
* Ur gichenn giz Loren o paouez bezañ tennet eus ar forn
* Ur gichenn giz Kreizdouar gant skilbebr
* Kichez gant pinochez ha tammoù kig
* Kichez gant kebell-touseg ha pour

## Kichez a bep seurt

Sed amañ skouerioù kichez a gaver hiziv hon deiz :
* kichez giz Loren, gant larjezennoù hag a-wechoù keuz
* kichez toun
* kichez ognon
* kichez eoged
* kichez morzhed-hoc'h kourjetez
* kichez boued-mor
* kichez kig-yar tomatez
* kichez tri c'heuz

## Pennadoù kar

* tartez
* flanez
* tourtenn
* pie
# Kibirieg

Ur yezh papouek digenvez tost ouzh ar yezhoù Treuzginea-nevezek eo ar c'hibirieg pe poromeeg (kibiri pe porome) komzet gant tro-dro da 1 100 den (1977) e Papoua-Ginea Nevez.

## Gwelet ivez

* Yezhoù papouek
# Kibeteg

Ur yezh nilez-saharek eus is-skourr ar yezhoù mabanek eo ar c'hibeteg (kibet) komzet gant tro-dro da 18.500-22.000 den e Tchad.

## Gwelet ivez

* Yezhoù nilez-saharek
* Yezhoù mabanek
# Kidnapped (Stevenson)

Kidnapped ("Skratet") zo ur romant saoznek faltazi istorel gant ar romantour skosat Robert Louis Stevenson. Kentañ ma voe embannet e oa er gelaouenn Young Folks etre Mae ha Gouehere 1886. Meulet eo bet gant skrivagnerien evel Henry James, Jorge Luis Borges ha Hilary Mantel. Un heuliad zo dezhañ, anvet Catriona, embannet e 1893.
E-kreiz ar saozneg e kaver tammoù divizoù e skoteg Izeldirioù Bro-Skos.
E-kichen an anv berr roet d'al levr ez eus un titl hiroc'h : Kidnapped: Being Memoirs of the Adventures of David Balfour in the Year 1751: How he was Kidnapped and Cast away; his Sufferings in a Desert Isle; his Journey in the Wild Highlands; his acquaintance with Alan Breck Stewart and other notorious Highland Jacobites; with all that he Suffered at the hands of his Uncle, Ebenezer Balfour of Shaws, falsely so-called: Written by Himself and now set forth by Robert Louis Stevenson.

## Ar romant

Kidnapped a c'hoarvez e-kreiz darvoudoù meur eus an XVIII$^{vet}$ kantved e Bro-Skos, ha meneg zo ennañ eus Muntr Appin, e 1752, ur muntr c'hoarvezet goude emsavadeg ar Jakobited e 1745. Kalzik a dudennoù istorel zo, evel hini Alan Breck Stewart.
Istor ur c'hrennard 17 vloaz, David Balfour, e Bro-Skos, an hini eo (Balfour e oa anv-tiegezh mamm Stevenson). Marvet eo e dud, emzivad eo, ha prest eo da vont da redek ar bed. Ul lizher zo bet roet dezhañ gant pastor Essendean (anv ar barrez), an Aotrou Campbell, da gas d'an House of Shaws e Cramond, m'emañ eontr David, Ebenezer Balfour, breur d'e dad, o chom.
# Kieged

Kieged :
| Canis lupus familiaris ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Canidae |
| D'ar vevoniezh e tenn ar pennad-mañ. ||
Ar c'hieged eo ar bronneged kigdebrer a ya d'ober ar c'herentiad Canidæ, en o zouez ar bleizi, ar chas pe al lern.

## Genadoù

* Canis
* Cuon
* Lycaon
* Atelocynus
* Cerdocyon
* Dusicyon, aet da get
* Pseudalopex
* Chrysocyon
* Speothos
* Vulpes
* Urocyon
* Otocyon
* Nyctereutes
# Kidnapped

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kidnapped zo anv meur a oberenn lennegel ha meur a film.

## Lennegezh

* "Kidnapped" (1886), romant gant Robert Louis Stevenson.
* "Kidnapped" (1887), danevell gant Rudyard Kipling.

## Filmoù

Diwar romant Stevenson
* Kidnapped, film digomz (1917).
* Kidnapped (1948)
* Kidnapped (1960)
* Kidnapped (1971)
* Kidnapped (1986)
* Kidnapped (1995)

### Filmoù all

* Kidnapped, ur film danat e 1935.
* Secuestrados, ur film spagnol e 2010, anvet Kidnapped e saozneg.
* Kidnapped: Hannah Anderson (Mae 2015), film skinwel savet diwar istor skrapidigezh Hannah Anderson e 2013.
# Larred

Larred a zo ur gumun a-wezhall eus Penn-ar-Bed e Breizh (hirie e Porspoder).

## Anv

* Bernard Tanguy ː Larret, 1427; Lanret, 1453, 1464,1487; Larret, 1516
* Erwan Vallerie ː Larret, 1427; Lanret, 1453; Larret, 1516; Lazret, 1731; Lazret, 1779;
Gerdarzh
Bernard Tanguy a ro, evit skouer, un anv lec'h Talar Rett, war a seblant, war parrez Plougastell-Daoulaz.
Chom a ra an displegadur en gortoz.

## Ardamezioù

* N'ez eus ket.

## Istor

* Larred a oa ur barrez eus eskopti Leon gwechall.

### Dispac'h Gall

* Da vare an Dispac'h gall e teuas da vezañ ur gumun, unan eus ar re vihanañ e Penn-ar-Bed.
* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant René Jaffrédou, kure.

### XIX$^{vet}$ kantved

* Staget e voe parrez Larred ouzh parrez Porspoder e 1807 (1810 hervez Couffon & Le Bars), met ur gumun distag e chomas Larred betek 1970.

### XX$^{vet}$ kantved
#### Brezel-bed kentañ

* Mervel a reas nav gwaz ag ar gumun, eleze 6,47% ag he foblañs e 1911, abalamour d'ar brezel.

#### Staget ouzh Porspoder

* E 1971 e oa bet staget Larred ouzh kumun Porspoder.

## Monumantoù ha traoù heverk

* An iliz katolik.
* Ar c'halvar.
* Iliz katolik Sant Leonard (XVI$^{vet}$, 1729), hervez Couffon ha Le Bars; pe Sant Leonor, hervez Bernard Tanguy.
* Monumant ar re varv, luc’hskeudennoù$^,$.

## Emdroadur ar boblañs

* 143 annezer er bloaz 1878

## Tud
### Ardamezeg ar familhoù

| Autret aotrounez Kerguiabo | En aour e femp pempenn kommek en glazur |

## Lennegezh

Kaoz zo eus Larred e-barzh Emgann Kergidu, en dekvet pennad:
* ... Larred, neuze parrezig vihan, dianket war ar maez, hag hirio chapel a barrez Porspoder.

## Pennad kar

* Porspoder.

## Levrlennadur

* René Couffon & Alfred Le Bars : Nouveau répertoire des églises et chapelles. Diocèse de Quimper et de Léon. 1988
* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* Adolphe Joanne ː Département du Finistère. Hachette. 1878
* Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990
* Erwan Vallerie : Diazezoù studi istorel an anvioù-parrez. Corpus. An Here. 1995

## Notennoù ha daveoù

* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 42
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)[cassini.ehess.fr/fr/html/fiche.php?select_resultat=18791 Cassini - EHESS]
# Larouillies

Kumunioù Frañs :
| Anv | Larouillies |
| Skoed | |
| Riez | Frañs |
| Departamant | Norzh |
| Bro hengounel | |
| Arondisamant | Avesnes-sur-Helpe |
| Etrekumuniezh | Communauté de communes rurales des Deux Helpes |
| Kanton | Avesnes-sur-Helpe-Kreisteiz |
| Kod INSEE | 59333 |
| Kod-post | 59219 |
| Maer | Bernard Herbert |
| Amzer-gefridi | 2008-2014 |
| Gorread | 5,4 km² |
| Led | 50° 02' 05" Norzh |
| Hed | 03° 55' 33" Reter |
| Uhelder kreiz | .. m |
| Uhelder bihanañ | 168 m |
| Uhelder brasañ | 231 m |
| Poblañs hep kontoù doubl | 277 (2007) |
| Stankter | 51 a./km² |
| Lec'hienn ar gumun | |
Larouillies a zo ur gumun eus departamant Norzh e Bro-C'hall.

## Dave ha notennoù

* ↑ Cassini hag EBSSA
# Laroya

Laroya a zo ur gumun e proviñs Almería en Andalouzia, e Spagn.
# Larrabetzu

Larrabetzu ( pe Larrabezúa e spagnoleg) zo ur gumun eus Bizkaia, en Euskal Herria.
# Larragoa

Larragoa (Larraona hervez ar stumm spagnolek ofisiel) zo ur gumun e Nafarroa en Euskal Herria.
# Larraine

Larraine (Larrau en okitaneg, e galleg hag ent-ofisiel) zo ur gumun e Kanton Atharratze-Sorholüze, e Zuberoa, en Iparralde, en Euskal Herria.

## Kumunioù amezek

* Altzai-Altzabeheti-Zunharreta ha Lakarri-Arhane-Sarrikotagaine en hanternoz
* Etxebarre ha Ligi-Atherei er biz
* Mendibe er gwalarn
* Urdatx er reter
* Lekunberri er c'hornôg
* Otsagabia e Nafarroa Garaia, er c'hreisteiz
# Larraul

Larraul (anv ofisiel euskarek ha spagnolek), zo ur gumun eus Gipuzkoa, en Euskal Herria.
# Larraun

Larraun ( Larráun hervez ar stumm spagnolek ofisiel) zo ur gumun e Nafarroa en Euskal Herria.
Lekunberri (Nafarroa Garaia) zo en he c'hreiz.
# Larresoro

Larresoro :
| Anv gallek (ofisiel) | Larressore |
| Bro | Lapurdi |
| Melestradurezh ||
| Stad | Frañs |
| Rannvro | Akitania-Nevez |
| Departamant | Pireneoù-Atlantel |
| Arondisamant | Baiona |
| Kanton | Uztaritze |
| Kod kumun | 64317 |
| Kod post | 64480 |
| Maer Amzer gefridi | Jean-Michel Lamerens 2014-2020 |
| Etrekumuniezh | Communauté de communes Errobi |
| Lec'hienn web | https://www.larressore.fr |
| Poblañsouriezh ||
| Poblañs | 2 134 ann. (2020) |
| Stankter | 198 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 5 m — brasañ 125 m |
| Gorread | 10,76 km² |
| kemmañ |
Larresoro (Larressore e galleg hag ent-ofisiel) zo ur gumun eus Lapurdi, en Euskal Herria, e kanton Uztaritze.

## Liammoù diavaez

a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Larraga

Larraga zo ur gumun e Nafarroa en Euskal Herria.
# Kentistor

Ar C'hentistor zo un amzervezh etre ar Ragistor hag an Istor, etre donedigezh an Den ha hini ar c'hentañ skridoù.
Ar C'hentistor eo an amzervezh a glot gant amzervezh ar metaloù (oadvezh an Arem, Oadvezh an Houarn...) pa ne oa ket skritur d'ar pobloù, goude ma vefe anv anezho e skridoù zo gant pobloù all. Ur skouer eo ar C'halianed a-raok aloubadeg ar Romaned, pa oa bet anv anezho e skridoù gresianek ha latin.
# Kentnorseg

Kentnorseg (pe Norseg Kozh) a oa ur yezh Indezeuropek komzet e Lec'hlenn evel ur rannyezh tost eus ar c'hentgermaneg e-pad ar c'hantvedoù kentañ goude JK. Hennezh eo ar prantad abretañ eus ur yezh c'hermanek a zevero diouti war-lerc'h ar yezhoù skandinavek ha skritur ar Futhark. War-dro ar bloavezhioù 800 e emdroas da grouiñ rannyezhoù an norseg ha da-heul e oa diazez yezhoù arnevez Lec'hlenn (islandeg, norvegeg, daneg ha svedeg eo ar re bouezusañ).
# Kentucky

Kentucky (distaget /kɨnˈtʌki/), ent-hir Commonwealth of Kentucky (Kenglad Kentucky), a zo ur Stad ezel eus Stadoù-Unanet Amerika. Emañ-hi lec'hiet er reter-kreiz.

## Kêrioù Kentucky

| 1 | Louisville | 741,096 |
| 2 | Lexington | 295,803 |
| 3 | Bowling Green | 58,067 |
| 4 | Frankfort | 25,527 |
| 5 | La Grange | 8,082 |

## Liammoù diavaez

* (en) Lec'hienn ofisiel
# Kentumeg

Ar c'hentumeg a zo ur yezh digenvez komezt gant 200 a dud e stad Baouchi e biz Nijeria. Damvarv eo. Darn vrasañ ar meuriad a ra gant ar Tchameg ha gwelloc'h e komz ar gentumegerien diwezhañ ar yezh-se eget o hini.
Hervez an hengoun e teu ar Jalabe eus ar Menezioù Muri ma vevent asambles gant pobloù Tso ha Kwa. E-pad an XIX$^{vet}$ kantved, avat, e erruas an dchamed, a oa o tech'out argasadegoù ar Wajaed. Kenveuziñ a reas an div bobl ha dlizelel a reas ar Jalabe o yezh goustadig.

## Geriadur

Levezonet e oa bet geriadur ar c'hentumeg gant hini ar tchameg ha bez ez us damheñvelderioù gant tsoeg met darn vrasañ ar gerioù kentumek a zo dinav o orin.

### Niverioù

* násán
* tiyú, tə́só
* tətáá, bwànbí
* təbwár, ŋbár
* (tə)nó
* tənúkùn
Goude 5 ez eo an niverioù kentumek heñvel ouzh hini an tchameg, ar re etre 1 ha 5 a zo tost ouzh re an tsoeg.

## Gwelet ivez

Yezhoù Nijeria
# Kentyezh

An termen kentyezh (saoz. proto-language) a c'hell ober dave da zaou dra zisheñvel:
Peurliesañ e vez implijet an termen evit komz eus yezhoù o doa talvezet da sevel yezhoù nevez diwarno.
Peurliesañ ez eo aet da get ha menel a ra nebeudig-tre a roudoù fetis eus ar c'hentyezhoù-se. Rankout a reont bezañ adsavet neuze dre geñveriañ ar yezhoù bet diorroet diwarno kenetrezo. Adsavet e oa bet ar c'hentindezeuropeg (alies PIE), da skouer, dre geñveriañ perzhioù ha strukturioù boutin etre ar yezhoù indezeuropek komzet hiziv pe marv met chomet roudoù war o lerc'h (al latin d.s.). Implijet e vez un hentenn ijinet gant August Schleicher en XIX$^{vet}$ kantved.
# Kenunaniezh Pologn ha Lituania

Kenunaniezh Pologn ha Lituania a oa ur stad divvroadel savet diwar unaniezh Pologn ha Lituania dindan ar memes kurunenn. Er XVIvet ha XVIIvet kantved e oa brasañ ha tudetañ bro en Europa, gant 1,000,000 km2 hag 11 milion a dud enni e deroù ar XVIIvet kantved.
Padout a reas ken na voe rannet Pologn etre Rusia, Prusia, hag Aostria e 1795.

## An anv

Anv ofisiel ar stad e oa Rouantelezh Pologn ha Dugelezh Lituania (Królestwo Polskie i Wielkie Księstwo Litewskie e poloneg; Lenkijos Karalystė ir Lietuvos Didžioji Kunigaikštystė e lituaneg; Королівство Польське та Вели́ке кня́зівство Лито́вське en ukraineg, Каралеўства Польскае і Вялікае Княства Літоўскае e belaruseg).
A-raok ar XVIIvet kantved e veze graet gant an anv latin en emglevioù etrebroadel ha skridoù diplomatek, dalavarout eo gant Regnum Poloniae Magnusque Ducatus Lithuaniae.
Adal ar XVIIvet kantved e teuas da vout Sichantañ Republik Pologn ( Najjaśniejsza Rzeczpospolita Polska e poloneg, ha Serenissima Res Publica Poloniae e latin). An dud a gomze eus "Rzeczpospolita" ( Рѣч Посполита e ruteneg, Žečpospolita e lituaneg).
E Kornogeuropa e veze lavaret Pologn hepmui, oc'h ober gant an doare pars pro toto.

## Yezhoù

* Poloneg - a oa yezh ofisiel kentañ an noblañs er Genunaniezh e gouarnamant ar Gurunenn hag adal 1697 en Dugelezh Veur kenkoulz all.
* Latin - a oa ivez ur yezh ofisiel ; implijet e veze en darempredoù etrebroadel hag eil yezh alies e-touez an noblañsoù.
* Galleg - ne oa ket ofisiel ; hogen kemer a reas lec'h al Latin e lez ar roue e Varsovia e deroù an XVIIIvet kantved en darempredoù etrebroadel. Yezh ar skiant hag al lennegezh e oa hag eil yezh an noblañs.
* Ruteneg - pe Slavoneg; a oa yezh ofisial gouarnamant an Dugelezh Veur betek 1697 (pa voe kemeret e lec'h gant ar poloneg); implijet e veze e darempredoù etrebroadel zo hag ar rannyezhoù anezhañ a veze komzet stank en Dug
* Arabeg - ne oa ket ofisiel
# Kentkeltieg

Kentkeltieg pe Kengeltieg eo an anv a reer eus ar yezh a greder a veze komzet gant an holl Gelted en Henamzer bellañ, hag a zo orin an holl yezhoù keltiek, da lavarout eo yezh vamm ar skourroù gouezelek ha predenek.

## Termenadur

Ingal e vez daou anv gant al lenneien evit ar yezh vartezeet-se.
* Kentkeltieg evit lakaat pouez war martezeadenn ur yezh hag a vefe bet anezhi kent ar re a anavezomp.
* Kengeltieg pa vez lakaet ar pouez war meizad ur wrizienn voutin d'an holl yezhoù keltiek.

## Levrlennadur

* Matasović, Ranko. Etymological Dictionary of Proto-Celtic. Leiden : Brill, 2008 (ISBN 978-90-04-17336-1)

## Liammoù diavaez
### Geriaouegoù savet gant Skol-Veur Kembre

* (en) Geriaoueg Kentkeltieg-Saozneg. Kavet : 16 Du 2021.
* (en) Geriaoueg Saozneg-Kentkeltieg. Kavet : 16 Du 2021.

### Geriaoueg savet gant Skol-Veur Leiden

* (en) 'An Etymological Lexicon of Proto-Celtic'. Kavet : 16 Du 2021.

## Notennoù

* ↑ (de) Urkeltisch, (en) Proto-Celtic.
* ↑ (fr) celtique commun.
# Le Tampon

Le Tampon :
| Melestradurezh ||
| Stad | Frañs |
| Rannvro | ar Reünion |
| Departamant | ar Reünion |
| Arondisamant | Saint-Pierre |
| Kanton | Pennlec'h daou ganton : Le Tampon-1 ha Le Tampon-2 |
| Kod kumun | 97422 |
| Kod post | 97430, 97418 |
| Maer Amzer gefridi | André Thien Ah Koon 2014-2020 |
| Etrekumuniezh | Communauté d'agglomération du Sud |
| Lec'hienn web | https://www.letampon.fr/ |
| Poblañsouriezh ||
| Poblañs | 80 778 ann. (2020) |
| Stankter | 488 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 287 m — brasañ 2418 m |
| Gorread | 165,43 km² |
| kemmañ |
Le Tampon zo ur gumun e departamant tramor ar Reünion, e Meurvor Indez. Lec'hiet eo ar gumun en arondisamant Saint-Pierre.
Er bloavezh 2020 e oa 80 778 a annezidi hag a reer Tamponnais anezho e galleg.

## Monumantoù ha traoù heverk

* Ti Roussel.
* Kastell Bel-Air.
* Plaine des Cafres.

## Notennoù ha daveennoù

* ↑ Pennlec'h pevar c'hanton a oa Le Tampon betek 2015.
* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ofisiel ar gumun
# Le Souich

Kumunioù Frañs :
| Anv | Le Souich |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes de l'Atrébatie |
| Kanton | Avesnes-le-Comte |
| Kod INSEE | 62802 |
| Kod post | 62810 |
| Maer | Francis Maze |
| Amzer-gefridi | 2008-2014 |
| Gorread | 5,11 km² |
| Led | 50° 17' 54" Norzh |
| Hed | 02° 30' 43" Reter |
| Uhelder kreiz | 153 m |
| Uhelder bihanañ | 112 m |
| Uhelder brasañ | 161 m |
| Poblañs hep kontoù doubl | 186 (2007) |
| Stankter | 36 a./km² |
| Lec'hienn ar gumun | |
Le Souich a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Le Syndrome du Titanic (film)

Le Syndrome du Titanic a zo un teulfilm sevenet e 2008 gant Nicolas Hulot ha Jean-Albert Lièvre, deuet eo er-maez d'ar 7 a viz Here 2009.
Diazezet eo ar film war ul levr gant ar memes anv Le Syndrome du Titanic e lec'h ma tispleg Nicolas Hulot traoù liammet gant emdroadur an endro ha diskar ar bevliesseurted.

## Fichenn teknikel

* Titl orin : Le Syndrome du Titanic
* Sevenidigezh : Jean-Albert Lièvre, Nicolas Hulot
* Senario : Nicolas Hulot, Mathilde Jounot, Antoine Le Bos, Jean-Albert Lièvre, adapté du livre Le Syndrome du Titanic de Nicolas Hulot
* Rener ar skeudenniñ : Lionel Jan Kerguistel, Nedjma Berder
* Frammañ : Vincent Delorme, Cécile Husson
* Produadur
** Patricia Colombat (directeur de production)
** Eric Altmeyer, Nicolas Altmeyer, Jean-Albert Lièvre, Olivier Wargny (producteurs)
* Embrgerezhioù produiñ : Studio 37, Mandarin Cinéma, Mars films, WLP, TF1 Films Production
* Bro orin : Bro-C'hall
* Embregerezhioù skignañ : Roissy Films, Mars Distribution
* Deiziad dont er maez
** Bro-C'hall / Belgia : 7 a viz Here 2009
* Liv : Liv
* Doare : Ekologiezh
* Padelezh : 93 minutenn

## Gant...

* Nicolas Hulot : Mouezh off

## Notennoù ha daveoù

* ↑ Fiche du film sur Zoom Cinema
* ↑ Casting complet du film sur Allocine

## Gwelet ivez
### Liammoù diavaez

* Patrom:Imdb titre
* (fr) Lec'hienn ofisiel